ນັກຈັດລາຍການວິທະຍຸ 5 ແຂວງພາກໃຕ້ໄດ້ຮັບການຍົກລະດັບຄວາມຮູ້ດ້ານໂພຊະນະການ
ນັກຈັດລາຍການວິທະຍຸ ຈາກ 5 ແຂວງພາກໃຕ້ຄື: ແຂວງເຊກອງ, ສະຫວັນນະເຂດ, ອັດຕະປື ແລະ ແຂວງຈໍາປາສັກລວມທັງ 8 ເມືອງ ຂອງແຂວງສາລະວັນ ໄດ້ຮັບການຍົກ ລະດັບຄວາມຮູ້ດ້ານການສົ່ງເສີມວຽກງານໂພຊະນາການຜ່ານວິທະຍຸ ແລະ ສື່ສັງຄົມອອນລາຍເພື່ອຮຽນຮູ້ການຜະລິດລາຍການ ແລະ ຄວາມຮູ້ພື້ນຖານດ້ານວຽກງານໂພຊະນາ ການ, ໂດຍການກໍານົດກຸ່ມເປົ້າໝາຍໄວໜຸ່ມ ແລະ ແມ່ຍິງເພື່ອສໍາພາດ, ການຕັ້ງຄໍາຖາມສໍາລັບກຸ່ມເປົ້າໝາຍ, ການລົງເກັບກໍາຂໍ້ມູນຂ່າວຕົວຈິງ, ການສໍາພາດຢູ່ບ້ານ ແລະ ຊຸມຊົນ, ການ ຂຽນຂ່າວສໍາລັບວິທະຍຸ ແລະ ສື່ສັງຄົມອອນລາຍອື່ນໆ.
+ ເພີ່ມຄວາມຮູ້ໃນການຕ້ານພະຍາດໄຂ້ຍຸງໃຫ້ນັກຈັດລາຍການວິທະຍຸ
+ ເພີ່ມຄວາມຮູ້ກ່ຽວກັບພະຍາດເອດໃຫ້ສື່ມວນຊົນ
+ ກຸ່ມຕິດອາວຸດບຸກສະຖານີໂທລະພາບ-ວິທະຍຸຢູ່ປາກິດສະຖານ
ຊຸດເຝິກອົບຮົມດັ່ງກ່າວ, ໄດ້ຈັດຂຶ້ນໃນວັນທີ 20 ມິຖຸນານີ້, ທີ່ ແຂວງສາລະວັນ, ໂດຍການເປັນປະທານຮ່ວມ ຂອງທ່ານ ສົມໃຈອຸ່ນຈິດ ຫົວໜ້າພະແນກຖະແຫລງຂ່າວ, ວັດທະນະທໍາ ແລະ ທ່ອງທ່ຽວ ແຂວງສາລະວັນ, ທ່ານ ໂພສີ ແກ້ວມະນີວົງ ຜູ້ອໍານວຍການວິທະຍຸກະຈາຍສຽງແຫ່ງຊາດ ແລະ ທ່ານ ຕະບອງເພັດ ພຸດທະວົງ ຊ່ຽວຊານວຽກງານໂພຊະນາການ ແລະ ສື່ ສານມວນຊົນ ໃນແຂວງດັ່ງກ່າວເຂົ້າຮ່ວມເປັນຈຳນວນຫລາຍ.
ທ່ານ ສົມໃຈ ອຸ່ນຈິດ ໄດ້ມີຄຳເຫັນວ່າ: ການຈັດຊຸດເຝິກອົບ ຮົມຄັ້ງນີ້, ເພື່ອແນໃສ່ຍົກລະ ດັບຄວາມຮູ້ດ້ານວິຊາການໃຫ້ ແກ່ການຈັດລາຍການວິທະຍຸ ກະຈາຍສຽງສາມາດ ຮັບຮູ້-ເຂົ້າ ໃຈ ດ້ານວິຊາການຢ່າງຖືກ ຕ້ອງ ແລະ ເປັນລະບົບ, ຊຶ່ງສື່ ມວນຊົນ ມີຄວາມສໍາຄັນຫລາຍ ໃນເວທີຖະແຫລງຂ່າວ, ມີພາລະບົດບາດເປັນກະບອກສຽງ ຂອງອົງການຈັດຕັ້ງຂອງພັກ- ລັດ ແລະ ສັງຄົມໃນການໂຄສະນາ, ສຶກສາອົບຮົມແນວທາງຂອງພັກ, ລະບຽບກົດໝາຍຂອງລັດ, ປຸກລະດົມນໍ້າໃຈຮັກຊາດ, ສະໜອງຂໍ້ມູນ, ຂ່າວສານ ທາງດ້ານການເມືອງ, ເສດຖະກິດ- ສັງ ຄົມ, ວິທະຍາສາດ ແລະ ເຕັກໂນໂລຊີ, ສ້າງຄວາມ ສາມາດ ດ້ານການລາຍງານ ຂ່າວຜ່ານວິທະຍຸ ແລະ ສື່ສັງຄົມ ອອນລາຍ ໃຫ້ແກ່ທິມງານ ວິທະຍຸໄວໜຸ່ມ ແລະ ນັກຂ່າວຈາກບັນດາ ແຂວງພາກໃຕ້ ເພື່ອຊຸກຍູ້ການ ມີສ່ວນຮ່ວມຂອງໄວໜຸ່ມໃນ ການສົ່ງເສີມວຽກງານໂພຊະ ນາການ ແລະ ບັນຫາທີ່ມີຜົນກະທົບຕໍ່ຊຸມຊົນຂອງເຂົາເຈົ້າ, ດັ່ງນັ້ນ ການເສີມຂະຫຍາຍ ຄວາມຮູ້ດ້ານວຽກງານໂພຊະນາການ ໃຫ້ແກ່ຊຸມຊົນຜ່ານວິທະຍຸແມ່ນມີຄວາມສຳຄັນຍິ່ງເພື່ອສຸຂະພາບຂອງຊຸມຊົນ.